laion/Wikipedia-Exotic huggingface dataset:
מוקסין הנחושת

מוקסין הנחושת (שם מדעי: Agkistrodon contortrix) הוא מין נחש ממשפחת הצפעיים החי ביערות וביצות מדרום ארצות הברית וצפונה עד ניו אינגלנד וגם בצפון מקסיקו. נחש זה הוא קרובם של מוקסין המים והמוקסין המקסיקני ושייך לצידם לסוג הארסי מוקסין. צבעו חום-אדמדם עם רצועות כהות ופנים בהירים יותר. הוא יכול להגיע לאורך 130 ס"מ אך נפוץ יותר באורך 50–95 ס"מ. משקלו הוא בין 101.5 ל-343 גרם. הזכרים גדולים מעט יותר מהנקבות. בדומה למרבית הנחשים הארסיים, גם לנחש זה ראש רחב מעט כדי להכיל את תעלות הארס. תפוצת הנחש היא באזורים ממוזגים עד חמימים ביערות נשירים, יערות לחים, ערבות וביצות. הוא מתחבא לרוב בין בולי עץ או סלעים ומדי פעם שוחה. במפרץ מקסיקו ניתן למצוא אותו ביערות מחטניים ואפילו בכמה מדבריות בצפון מקסיקו, לצד מקווי מים. הנחש פעיל במשך הלילה בחודשי הקיץ החמים אך באביב ובסתיו הוא פעיל במהלך היום. הוא אורב לטרף תוך שימוש בהסוואתו כדי לעוט עם שיניו הארסיות על טרף לא זהיר. הצעירים משתמשים בקצה זנבם המתפתל כדי למשוך צפרדעים ולטאות לעבר הזנב הקרוב מספיק לפיהם. בהמשך הם מסתמכים על הסוואתם כדי לחכות לטרף. מרבית הטרף מורכב ממכרסמים כמו עכברים ונברנים. עם זאת הוא יאכל גם נחשים אחרים, צפרדעים ואפילו חרקים גדולים כמו ציקדות. למעשה הנחש יטפס על עצים רק בשביל לחטוף ציקדות. הצעירים מתבססים על חרקים בשנים הראשונות. הנחש אומנם ארסי אך יימנע מתקיפה. הוא מעדיף לקפוא ולהסתמך על הסוואתו ואם זה לא עוזר, יכשכש בזנבו במהירות גדולה ואף יפלוט ריח חריף של מלפפון. אם זה לא יעזור, יכיש את האדם. הארס של נחש זה פחות קטלני מזה של צפעונים אחרים ומשמש בעיקר להריגת טרפו. עם זאת אנשים רגישים עלולים למות ממנו. חובבי נחשים מגדלים את המוקסין כחיית מחמד. Agkistrodon contortrix contortrix Agkistrodon contortrix laticinctus Agkistrodon contortrix mokasen Agkistrodon contortrix phaeogaster Agkistrodon contortrix pictigaster מדיה וקבצים בנושא מוקסין הנחושת בוויקישיתוף מוקסין הנחושת, באתר ITIS (באנגלית) מוקסין הנחושת, באתר NCBI (באנגלית) מוקסין הנחושת, באתר Animal Diversity Web (באנגלית) מוקסין הנחושת, באתר האנציקלופדיה של החיים (באנגלית) מוקסין הנחושת, באתר GBIF (באנגלית) מוקסין הנחושת באתר הרשימה האדומה של IUCN
ביואיק טרזה

ביואיק טרזה (באנגלית: Buick Terraza) הוא מיניוואן מהודר מתוצרת יצרנית הרכב האמריקאית ביואיק, חברת בת של קונצרן הרכב ג'נרל מוטורס, שיוצר בין השנים 2004–2007 (משנת המודל 2005). דגמי "ביואיק טרזה" שווקו באמריקה הצפונית. הטרזה הוא למעשה אח תאום של שברולט אפלנדר. מנוע הנעה קדמית 4x2 מנוע הנעה כפולה 4x4 "CX" "CX PLUS" "CXL" שנת 2004 - 2,137 יחידות שנת 2005 - 20,288 יחידות שנת 2006 - 11,948 יחידות שנת 2007 - 5,569 יחידות שנת 2008 - 7 יחידות (מודל 2007) "ביואיק טרזה" "ביואיק טרזה" "ביואיק טרזה" "ביואיק טרזה" "ביואיק טרזה", שנת 2005 ביואיק מדיה וקבצים בנושא ביואיק טרזה בוויקישיתוף ביואיק טרזה, סרטון באתר יוטיוב ביואיק טרזה, סרטון באתר יוטיוב ביואיק טרזה kbb.com/buick/terraza ביואיק טרזה שנת 2007 cars.com/research/buick-terraza-2007 ביואיק טרזה שנת 2006 - מפרט auto123.com/en/new-cars/technical-specs/buick/terraza/2006 "ביואיק טרזה" CXL - מבחן דרכים caranddriver.com/reviews/buick-terraza-cxl-road-test
פארק הצנירים

פארק הצנירים הוא פארק המשתרע על פני 35 דונם, שהוקם על מסלעה של צנירים ייחודיים בפאתי היישוב קדומים שבשומרון. בפארק קיימות מספר חציבות של בריכות עתיקות לצד ברֵיכות שכשוך מלאכותיות. הפארק ממוקם במערב השומרון, בצמוד לשכונת 'קדומים צפון' שביישוב קדומים, ובקרבת מקום לאזור התעשייה פארק בראון. בשל כך, הגישה אליו היא מתוך היישוב קדומים או מכביש 60. את האתר חשף תושב היישוב קדומים, בועז וינרב, בשנת 1981, התשמ"א, במסגרת סיור שטח שערך כחלק מתפקידו כגנן ביישוב. ביולי 2004 קבוצת נוער בית"ר מקליבלנד, ארצות הברית בראשות עו"ד דניס סימן הגיעה למקום, והחלה בחשיפת סלעים ומחצבות ובניקוי השטח. בשנת 2006 קבוצת מתנדבים מאורלנדו, נוצרים אוונגליסטים המגדירים עצמם 'נוצרים אוהבי ישראל' ובראשם הכומר קו גריסון, יצרו קשר עם דניאלה וייס תושבת קדומים ויו"ר היישוב לשעבר, עבור הקמת הפארק. ב-2007 הוקם במתחם פארק קטן עם בריכות נוי, בריכות שכשוך לילדים וסככות צל. קהילת פלו-שיפ באורלנדו תורמת כספים רבים לאתר, ושולחת מדי שנה קבוצת צעירים ומבוגרים לתחזוק ושדרוג המקום. מלבד מסלעת הצנירים, במתחם הפארק התגלה גם מקבץ מחצבות עתיקות ובריכות חצובות, המתוארכות לתקופה הביזנטית בקירוב. בריכות מסוג זה נחצבו באתרים נוספים במערב השומרון בשל מיעוט המעיינות באזור והצורך באספקת מי שתייה גם בתקופת הקיץ. פארק הצנירים, באתר טבע ונופים בישראל המידע מתוך שלט שהוצב על ידי מועצה מקומית קדומים בכניסה לפארק.
Vantive

חברת ונטיב (באנגלית: Vantive) הייתה חברה שעסקה בפיתוח תוכנה לניהול קשרי לקוחות ושימור לקוחות. ונטיב נוסדה בשנת 1990 על ידי רוג'ר סיפל (Roger Sippl), סטיבן גולדוורת'י (Steven Goldsworthy), וויליאם דוידוב (William Davidow) תחת השם פרואקטיב (ProActive). המוצר העיקרי של החברה היה מערכת ונטיב (Vantive System) שמטרתה הייתה לספק פתרון לניהול קשרי לקוחות, שימור לקוחות, בניית יומנים משותפים, ניהול ובחינה של הזדמנויות עסקיות, ניהול מכירות, בחינת איכות השירות ועוד. בתאריך 31 בדצמבר 1999 מוזגה ונטיב עם חברת פיפלסופט (PeopleSoft) בעסקה המוערכת ב-433 מיליון דולר. בשנת 2005 הודיעה חברת אורקל (Oracle) על רכישת חברת פיפלסופט (PeopleSoft) וכמו כן גם את הזכויות על מערכת ונטיב. לאחר רכישת הזכויות על ידי אורקל, הוחלט להפסיק את פיתוח ונטיב ולעבור לפתרונות אחרים. SugarCRM Vtiger CRM אתר האינטרנט הרשמי של Vantive (באנגלית) מוצרי PeopleSoft באתר Oracle (באנגלית) מידע אודות מאפייני מערכת ונטיב (באנגלית) PeopleSoft, Vantive merge in $433 million deal, CNET (באנגלית) Oracle Buys PeopleSoft, www.oracle.com Lohr, Steve; Flynn, Laurie J. (2004-12-14). "Oracle to Acquire PeopleSoft for $10.3 Billion, Ending Bitter Fight". The New York Times (באנגלית אמריקאית). ISSN 0362-4331. נבדק ב-2018-12-31.
סולו

סולו הוא מונח המתאר פעילות הנעשית על ידי אדם אחד בלבד. פעילויות שונות יכולות להיעשות בסולו: נהיגה, צלילה, טיסה, נגינה בכלי מוזיקלי, הופעת במה, שירה, טיפוס הרים או כל פעילות אחרת שנהוג לעשותה בצמד או בקבוצה. האם התכוונתם ל... במוזיקה: אלבום סולו – במוזיקה פופולרית, אלבום המיוחס באופן רשמי למוזיקאי יחיד ולא להרכב מוזיקלי. סולו (מוזיקה) – במוזיקה, יצירה או חלק מיצירה המנוגנת או מושרת על ידי מבצע בודד. Solo (שיר של קלין בנדיט) – סינגל של קלין בנדיט ודמי לובאטו Solo (מיני-אלבום) – מיני-אלבום של אניטה אישים: רוברט סולו – מקרו-כלכלן אמריקאי, זוכה פרס נובל לכלכלה ב-1987. סאל סולו (אנ') – זמר אנגלי אישים בדיוניים: האן סולו – דמות בדיונית המככבת בטרילוגיה הישנה של סרטי מלחמת הכוכבים היקארו סולו – דמות בדיונית המככבת בסדרת הטלוויזיה ובסרטי מסע בין כוכבים סרטים: סולו: סיפור מלחמת הכוכבים – סרט קולנוע שצפוי לצאת ב-2018 ומבוסס על דמותו של האן סולו מקומות בפיליפינים: ים סולו – ים באוקיינוס השקט סולו (קבוצת איים) – קבוצת איים בפיליפינים סולו (מחוז) – מחוז בפיליפינים סולטנות סולו – מדינה מוסלמית שהתקיימה בדרום הפיליפינים אחר: סולו (קלפים) – משחק קלפים.
אידיוט

אידיוט הוא כינוי גנאי לאדם המפגין בורות, חוסר השכלה או חוסר אינטליגנציה. עד שלהי המאה ה-20 היה כינוי זה תיאור לגיטימי בספרות הרפואה והפסיכולוגיה לאדם בעל מנת משכל נמוכה מהתקין, אך מאז הוא הוחלף בכינויים יותר תקינים פוליטית. האם התכוונתם ל... מוגבלות שכלית התפתחותית אידיוט (ספר) אידיוט מושלם אידיוט פיילוט אידיוטים שימושיים הדיוט טיפשות דפ"ר (בסלנג הישראלי)
סופיה ויטובטובנה

סופיה ויטובטובנה (ברוסית: Софья Витовтовна‏; 1371 טרקאי, ליטא – 15 ביוני 1453, מוסקבה) כונתה גם סופיה מליטא. הייתה אשתו של וסילי הראשון הנסיך הגדול של מוסקבה ואימו של וסילי השני. הייתה נסיכה גדולה של נסיכות מוסקבה ובהמשך השליטה בפועל של הנסיכות כעוצרת. סופיה נולדה בסביבות 1371 בטרקאי שבליטא. היא הייתה בתם היחידה של ויטאוטאס הגדול הדוכס הגדול של ליטא ואשתו אנה (אנ') הדוכסית הגדולה של ליטא. סופיה נישאה לווסילי הראשון ב-21 בינואר 1391. וסילי מת ב-1425, כשיורש העצר היה צעיר בן 10, וסופיה הפכה לשליטה של הנסיכות כעוצרת, תפקיד אותו מילאה במשך כ-8 שנים עד 1434. סופיה נפטרה במוסקבה ב-27 באוקטובר 1453. היא נקברה בקתדרלה של מנזר העלייה לשמים בקרמלין. אנה וסיליבנה (אנ'), (1393-1417),לימים אשת יוחנן השמיני, קיסר האימפריה הביזנטית יורי וסילייביץ - 1395 איוואן וסילייביץ - 1396 אנסטסיה וסיליבנה דניל וסיליביץ - 1400 וסיליסה וסיליבנה סימאון וסיליביץ (1405) מריה וסיליבנה וסילי השני, נסיך מוסקבה - (1415-1462) מדיה וקבצים בנושא סופיה ויטובטובנה בוויקישיתוף ערך זה הוא קצרמר בנושא היסטוריה ובנושא אישים. אתם מוזמנים לתרום לוויקיפדיה ולהרחיב אותו.
דקל נור

דקל נור (בערבית: دقلة نور) אשר מוכר גם בשמות תמר מלכותי ומלכת כל התמרים הוא זן של תמר מצוי ממשפחת הדקליים ועיקר גידולו באזורים ביסקרה (אנ'), א-ג'ריד שבתוניסיה ואל-ואד שבצפון מזרח אלג'יריה. דקל נור גדל בעיקר במזרח אלג'יריה, בלוב ובתוניסיה באזורים חמים ויבשים וכמו כן בארצות הברית באריזונה, קליפורניה ובטקסס, בישראל גדל הפרי בעיקר בדרום הערבה אם כי יש מספר גידולים בשטח שבין יריחו לבין הערבה התיכונה למעט אזור ים המלח. הפרי פופולרי במדינות המקור ובמרוקו, גרמניה וצרפת. צורתו של הפרי היא מלבני, באורך של ארבעה עד שישה סנטימטרים ובעל חריץ לכל אורכו המזכיר וריד מרקמם הפרי הוא בשרני, רך ומתוק כאשר הטעם והמרקם דומים לדבש. הרכבו התזונתי הוא 295 קלוריות, גרם חלבון, 34 גרם פחמימות, 0.1 גרם שומן ו-320 מ"ג אשלגן וכמו כן הוא מכיל ויטמין C וויטמין A. בישראל, נכון ל-2016, כ-27,336 עצי דקל נור המהווים כ-4% אחוז מהתמרים במדינה, כמות עצי הדקל נור מתצמצמת מדי שנה בעקבות עקירות על מנת להחליף את מטעי הדקל נור במטעי מג'הול הנחשבים רווחים יותר כאשר הרווח משוק היצוא שלהם גדול יותר, להשואה ב-2014 היה הדקל נור כ-4.7% מן התמרים בישראל. שיטת הגדיד (קטיף) של הדקל נור שונה מן המג'הול (קטיף בודדים בעזרת שק) אך זהה לברהי (תמר צהוב), את הסנסן (שרביט התמרים) חותכים בעזרת סכין מצ'טה בשלמות ומשליכים אותו מן העץ אל מכל האיסוף שבקרקע או על כלי התמרים, כאשר הפרי נמצא על הקרקע חובטים את הסנסנים על משטח המיון עד האשר הפרי מתפזר ומתנתק מן הסנסן. מדיה וקבצים בנושא דקל נור בוויקישיתוף ענף התמרים במשרד החקלאות, מחקר על שוק התמרים העולמי גדיד מג'הול כיצד מורדים סנסן דקל נור
אמצעי קצה רובוטי

ברובוטיקה, אמצעי קצה הוא מכשיר הממוקם בסוף הזרוע הרובוטית, שמטרתו לקיים אינטראקציה עם הסביבה. המאפיינים המדויקים של אמצעי הקצה תלויים ביישום של הרובוט הספציפי. ההגדרה המסורתית של אמצעי הקצה מתייחסת לחוליה האחרונה (הסוף) של הרובוט אליה ניתן לחבר כלים שונים. במובן רחב יותר, ניתן להגדיר את אמצעי הקצה כחלק אשר מקיים אינטראקציה עם סביבה נתונה. בהקשר זה, אין הכוונה לגלגלים של רובוט נייד או רגליים של רובוט דמוי אדם המאפשרים ניידות. אמצעי הקצה עשוי להיות מורכב מתופסן או כלי. לגבי תופסנים, ישנן ארבע קטגוריות כלליות: נוגעים – אצבעות או לסתות אשר תופסים פיזית על ידי מגע ישיר עם האובייקט. חודרים – סיכות או מחטים אשר חודרים את פני השטח של האובייקט (המשמשים בייצור טקסטיל, סיבי פחמן וזכוכית). מושכים – המפעילים כוחות משיכה על פני שטח האובייקט (בין אם על ידי ואקום או מגנטיות). נדבקים – המחייבים קשר עם האובייקט לצורך הדבקה (כמו דבק או מתח פנים). אמצעי הקצה מסוג כלי יכול לשמש למטרות שונות, כגון ריתוך, ריסוס צבע, או כל פעולת עיבוד חומרים אחרת, ויעיל במיוחד למצבים בהם תנאי הייצור מסוכנים לבני אדם ולפעולות המצריכות דיוק גבוה (למשל אמצעי קצה לכירוגיה). Monkman, G. J.; Hesse, S.; Steinmann, R.; Schunk, H. (2007). Robot Grippers. Wiley-VCH. p. 62. ISBN 978-3-527-40619-7.
הגילוח הגדול

הגילוח הגדול הוא סרט קצר (שאורכו 5 דקות ו-11 שניות) משנת 1967, בבימויו של מרטין סקורסזה. הסרט ידוע גם בשם "וייט 67'". פיטר ברנות הוא ה"מתגלח", דמות העומדת ומתגלחת במקלחת. ברנות חוזר על פעולת הגילוח שוב ושוב עד לפציעה עצמית חוזרת ונשנית ועד לזוב דם. זאת, מאחר שבשלב מסוים המתגלח מגלח גם את עורו, ולא רק את שיער פניו. הסרט בוים על ידי מרטין סקורסזה באוניברסיטת ניו יורק במגמת הקולנוע, כחלק משיעור. הסרט צולם על פילם של 16 מילימטר. המוזיקה המלווה את הסרט היא השיר "אני לא יכול להתחיל", של "Bunny Berigan", שנכתב ב-1937. מבקרי קולנוע רבים פירשו את התנהגות הצעיר כתהליך של פגיעה עצמית הבאה כמטפורה על ההרס העצמי שמביאה איתה המעורבות של ארצות הברית במלחמת וייטנאם. סקורסזה שלח את התסריט לפסטיבל סרטים בבלגיה ("Knokke België festival"). מפיקי הפסטיבל אהבו את התסריט ומימנו את הסרט. הסרט זכה בפרס "Le Prix de L’age D’or". "הגילוח הגדול", במסד הנתונים הקולנועיים IMDb (באנגלית) "הגילוח הגדול", באתר AllMovie (באנגלית) "הגילוח הגדול", במסד הנתונים הקולנועיים KinoPoisk (ברוסית) הגילוח הגדול, בביצוע Link to the film, סרטון באתר יוטיוב The New York Times, The Big Shave (הקישור אינו פעיל, 1 בינואר 2019) Steven De Foer, Martin Scorsese vocht 32 jaar voor "Gangs of New York", De Standaard (בהולנדית)
סעדה צובירי

סעדה צובירי (שרווי) (שמחת תורה ה'תר"פ, צ'ליימה - י"ג בשבט ה'תשס"ב; 16 באוקטובר 1919 – 26 בינואר 2002) הייתה משוררת עממית וזמרת ישראלית מיהדות תימן. נולדה בעיר צ'ליימה ממחוז עמראן שבתימן. אביה, רבי יוסף שרווי, היה רב בעיר ובן לשושלת רבנים. אמה הייתה גם היא נצר לשושלת רבנים, בתו של רבי דוד בן רבי חיים ממשפחת גדיס. נתייתמה מאביה בהיותה בת שישה חדשים, ואחיה יוסף, הגדול ממנה בשלוש שנים, נחשב לה לאב במקום אביה, כבת ארבע עשרה נישאה, אלא שנישואים אלה הסתיימו באסון משולש, הבעל ושני הבנים שנולדו נפטרו בזה אחר זה. עלתה לישראל בשנת 1950 במבצע "על כנפי נשרים", עם העלייה הגדולה מתימן. לאחר כמה חודשים נישאה בשנית, ובני הזוג התגוררו בירושלים. שני בנים ובת נולדו לה מנישואים אלה. כבר בגיל צעיר מאוד הייתה מטה אוזן לשירת גברים ונשים בתימן, ובמרוצת השנים אף ידעה לדקלם עשרות שירים בעל פה. בינה לבין עצמה חרזה עשרות שירים בערבית ובעברית, ולעצמה הייתה מזמזמת אותם. העובדה שלא ידעה קרוא וכתוב העיקה עליה מאוד. אישה יהודיה בתימן הייתה פטורה מלימודים כלשהם, והיא לא יכלה להיות יוצאת דופן, לאחר עלייתה לישראל למדה קרוא וכתוב, וכבר ידעה לתת ביטוי לרגשותיה בכתב. על דפי מחברת רגילה העלתה על הכתב עשרות שירים. נושאים לא חסרו לה: היא הייתה מאזינה לחדשות ברדיו, וכעבור שעות ספורות היה לה מה לומר בחרוז על הנושא שעמד על סדר היום. הלכה ברחוב ופגשה ילד מוטל ללא השגחה, ולמחרת היו בתי השיר על אודות אותו ילד מונחים לפניה. בשיר על מלחמת ששת הימים היא כותבת: צִיוֹן צָעַקָה לה' לְעֶזְרָה, הֵקִיפוּ אוֹתִי בְנֵי קְטוּרָה, וְזָרַח אוֹר לִבְנֵי הַגְּבוּרָה. על חללי המלחמה היא כותבת: שֵׁשֶֶׁת יָמִים עַבַדְְתֶּם וּבַיּוֹם הַשְּׁבִיעִי נַחְתֶּם, עַד שֶׁיָּבוֹא בֶּן דָּוִד וְהוּא יָעִיר אֶתְכֶם, מִי זֶה בְּכָל הָעוֹלָם שֶׁעָשָׂה כְּמַעֲשֵׂיכֶם, שָׁלוֹם עַל מִשְׁכַּבְְכֶם, שָלוֹם. עיקר שיריה עסקו באהבתה לארץ ישראל ולירושלים, ובכמיהתה לגאולה. ב-26 בינואר 2002 הלכה לעולמה בגיל 83, ונטמנה בהר המנוחות בירושלים. ניסים בנגאמין גמליאלי, חביון תימן: זכרונות, סיפורים, אגדות : חיים מעולם אחר. אמנון שילוח, כתב עת - "תצליל: למחקר המוזיקה ולביבליוגרפיה. חיפה", עולמה של משוררת עממית תימניה [סעדה צובירי], כרך ד', עמ, 149-144. יוסף צוריאל, "משוררת" למדה קרוא וכתוב, מעריב, 12 בנובמבר 1976 אמנון שילוח, פגישה עם משוררת עממית, הקלטה, הספרייה הלאומית. שי יעל, קריאת תהלים מפי הגב’ סעדה צוברי, הקלטה, הספרייה הלאומית. יהודי תימן: היסטוריה, חברה, תרבות, כרך 3, בת ציון עראקי-קלורמן, עמ' 390 חביון תימן: זכרונות, סיפורים, אגדות : חיים מעולם אחר, ניסים בנגאמין גמליאלי, עמ' 185 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סעדה צובירי".
סאץ' סנדרס

תומאס ארנסט "סאץ'" סנדרס (מוכר גם כטום סנדרס. באנגלית: Thomas Ernest "Satch" Sanders; נולד ב-8 בנובמבר 1938) הוא כדורסלן עבר אמריקאי ששיחק בקבוצת בוסטון סלטיקס מליגת ה-NBA בין השנים 1960–1973, וזכה עמה ב-8 אליפויות NBA. לאורך קריירת המשחק ב-NBA העמיד ממוצעים של 9.6 נקודות, 6.3 ריבאונדים ו-1.1 אסיסטים למשחק. לאחר פרישתו אימן את קבוצת הכדורסל של אוניברסיטת הרווארד במשך 4 עונות, וכן את בוסטון סלטיקס ב-62 משחקים. בשנת 2011 הוצג בהיכל התהילה של הכדורסל כ"תורם לכדורסל". סנדרס נולד וגדל בעיר ניו יורק, ולמד באוניברסיטת ניו יורק בין השנים 1957–1960. בעונת 1960 הוביל את קבוצת הכדורסל של האוניברסיטה לשלב הפיינל פור של טורניר אליפות המכללות, בפעם השנייה בלבד בתולדותיה, עם ממוצעים של 21.4 נקודות ו-15.2 ריבאונדים למשחק. במשחק חצי הגמר הפסידה ניו יורק לאוניברסיטת המדינה של אוהיו בה שיחקו ג'רי לוקאס וג'ון האבליצ'ק, ובמשחק על המקום השלישי היא הפסידה לאוניברסיטת סינסינטי אותה הוביל אוסקר רוברטסון. סנדרס נלקח בבחירה השמינית של דראפט ה-NBA 1960 על ידי בוסטון סלטיקס, אלופת שתי העונות הקודמות. בכל 6 עונותיו הראשונות בליגה זכה עם הסלטיקס באליפות ה-NBA, ובעונותיו השמינית והתשיעית זכה בשתי אליפויות נוספות. בקבוצה עמוסת הכוכבים של הסלטיקס בלט סנדרס כשחקן הגנה מצוין, על כן הופקד לשמור על שחקני המפתח של הקבוצות היריבות. בצד ההתקפי שמר סנדרס על יכולת סולידית ויציבה כמעט לאורך כל הקריירה, כאשר בכל אחת מהעונות 1962–1970 קלע בין 10.2 ל-12.6 נקודות בממוצע למשחק. בשלוש עונותיו האחרונות בקריירה סבל מפציעות וקלע 4.4 נקודות בכ-13.8 דקות למשחק. 8 אליפויות ה-NBA בהן זכה מציבות את סנדרס במקום השלישי בתולדות הליגה, לצד חבריו לקבוצה טום היינסון, קיי. סי. ג'ונס וג'ון האבליצ'ק, בעוד ביל ראסל (11) וסם ג'ונס (10) הם השחקנים היחידים שזכו ביותר אליפויות ממנו. כמו כן, סנדרס הוא אחד משלושה שחקנים בלבד שניצחו בכל 8 סדרות הגמר בהן השתתפו (לצד קיי. סי. ג'ונס והאבליצ'ק). לאחר פרישתו בשנת 1973 הפרישו הסלטיקס את גופייתו, עם המספר "16". מיד בסיום קריירת המשחק מונה למאמן קבוצת הכדורסל של אוניברסיטת הרווארד. בכך הפך סנדרס לאפרו-אמריקאי הראשון שמאמן קבוצת ספורט של אוניברסיטה החברה בליגת הקיסוס. בינואר 1978, לאחר 4 עונות באוניברסיטת הרווארד, מונה למאמן בוסטון סלטיקס במקומו של טום היינסון. בעת מינויו החזיקה הקבוצה במאזן ניצחונות שלילי 11–23 (32.4%), ועד סיום העונה תחת סנדרס רשמה מאזן 21–27 (43.8%). בכך נותרה בוסטון מחוץ לפלייאוף ה-NBA לראשונה מזה 7 עונות. לאחר שפתחה את עונת 1978/1979 עם 2 ניצחונות מתוך 14 משחקים פיטרה בוסטון את סנדרס מתפקידו, ומינתה במקומו את דייב קאונס ששימש כשחקן-מאמן. מדיה וקבצים בנושא סאץ' סנדרס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקות הקריירה של סנדרס ב-NBA, באתר basketball-reference.com דף השחקן, באתר היכל התהילה סטטיסטיקות המכללות של סנדרס, באתר sports-reference.com רשימת הנבחרים בדראפט 1960, באתר basketball-reference.com N.B.A. Finals Legend or Loser, באתר הניו יורק טיימס, 19 ביוני 2016 The Ivy Influence: Tom "Satch" Sanders, באתר ivyleaguesports.com,‏ 10 באוגוסט 2014
דייוויד לואיס (פילוסוף)

דייוויד לואיס (באנגלית: David Kellogg Lewis; 28 בספטמבר 1941 – 14 באוקטובר 2001) היה פילוסוף אמריקאי. לואיס היה בין הפילוסופים המשמעותיים ביותר במאה ה-20. לזכותו תרומה משמעותית בתחומים רבים בפילוסופיה; פילוסופיה של השפה, פילוסופיה של המתמטיקה, פילוסופיה של המדע, תורת ההחלטות, תורת ההכרה, מטא-אתיקה ואסתטיקה. הוא פרסם ארבעה ספרים וחמישה כרכים של מאמריו. לואיס נולד באוברלין אוהיו שבארצות הברית להורים אקדמאים. הוא החל את לימודיו האקדמיים בתחום הכימיה במכללת סווארת'מור. בעקבות שהות של שנה באוניברסיטת אוקספורד (1959–1960) החליף את תחום לימודיו לפילוסופיה. מ־1970 עד מותו לואיס היה מרצה באוניברסיטת פרינסטון. תרומה משמעותית ביותר הייתה לו בתחום הפילוסופיה של התודעה והשפעה אף גדולה מזאת במטפיזיקה: לואיס גרס שיש מספר עולמות אינסופי, שכל אחד מהם קיים ביקום עצמאי, לא קשור לשלנו. כמו כן, שכל גרסה אפשרית של ההיסטוריה ושל עצמנו מתרחשת בעולם מסוים. לואיס היה מטריאליסט, הוא גרס שכל מצב נפשי (כאב, שמחה, תענוג וכו') הוא למעשה פעילות חשמלית במוח גרידא; התחושה הנפשית היא לחלוטין פיזית. למשל, המצב הנפשי של כאב הוא נוירון שנורה במוחנו (להמחשה בלבד), כשהנוירון נורה אנחנו חווים כאב וכשאנחנו אומרים כאב אנו מתכוונים לנוירון שזז. לואיס היה ממפתחי התאוריה הפונקציונליסטית ובתחילה הוא שילב בין תאוריית הזהות לתאוריה הפונקציונליסטית. לואיס טען שנוכל לדעת האם ישות מסוימת נמצאת במצב נפשי כלשהו, כאשר מתרחש אצלה המימוש הפיזי (למשל-תזוזה של נוירון) שממלא את התפקיד הסיבתי (קלט ופלט) של אותו מצב הנפשי. לדוגמה, אם כאב מאופיין על ידי קבלת מכה (קלט) ופליטת צעקה (פלט), שביחד הם התפקיד הסיבתי, אז המימוש הפיזי של הכאב הוא המימוש הפיזי שמתרחש באותו רגע שמתרחש התפקיד הסיבתי שמאפיין כאב. לואיס מוסיף שהתפקיד הסיבתי של מצב נפשי מסוים זהה עבור כל האוכלוסיות. כלומר, לכאב של אנשי מאדים תהיה אותה סיבתיות (קלטים ופלטים) כמו של הכאב שלנו, אבל, המימוש הפיזי של המצב הנפשי יכול להיות שונה בין אוכלוסייה לאוכלוסייה. למשל, כשאנשי מאדים נמצאים במצב הסיבתי שמאפיין כאב, החורים בגופם מוצפים. עבורם, הצפת החורים היא הכאב עצמו. אם כך, יהיה יותר מדויק להגיד שישות מסוימת נמצאת בכאב כאשר קורה אצלה המימוש הפיזי שממלא את התפקיד הסיבתי של כאב עבור האוכלוסייה המתאימה (לאותה ישות). דייוויד לואיס, באתר אנציקלופדיה בריטניקה (באנגלית) Brian Weatherson, The Stanford Encyclopedia of Philosophy, Winter 2016, Metaphysics Research Lab, Stanford University, 2016 David K. Lewis | Department of Philosophy, Princeton University Lewis, D. (1983). Mad pain and Martian pain
סולו (מוזיקה)

במוזיקה, המונח סולו מתייחס ליצירה או לחלק מיצירה המנוגן או מושר על ידי מבצע בודד. למונח משמעות שונה בסגנונות מוזיקליים והקשרים שונים. צורת הריבוי של סולו היא סולי. ביטוי זה משמש בעיקר במוזיקה קלאסית במשמעויות שונות: פסוק מוזיקלי המבוצע בידי קבוצה של כלים דומים מתוך התזמורת, כמו כלי צ'לו או כלי נשיפה ממתכת כל קטעי הסולו ביצירה אחת אוסף של יצירות סולניות יצירה הכתובה למבצע יחיד נקראת סולו. יצירות סולניות נפוצות במיוחד לכלים פוליפוניים כמו כלי מקלדת, גיטרה ונבל. כלים מונופוניים כויולה או חליל מלווים בדרך כלל בפסנתר, אך גם להם נכתבו יצירות סולו רבות, כמו הפרטיטות לכינור והסוויטות לצ'לו של באך. בעוד בתקופה הקלאסית מקובל היה לכתוב יצירות סולו רק לכלים מסוימים, מלחינים מודרניים רבים כתבו יצירות סולניות לכלים כטובה, טרומבון וכלי הקשה. ערך מורחב – קונצ'רטו קונצ'רטו הוא יצירה לכלי או מספר כלים ולתזמורת. התפקיד או התפקידים המובחנים מן התזמורת נקראים סולו או סולי, בהתאמה. על אף שלעיתים מנגן הסולן לבד בקונצ'רטו, הוא מלווה בדרך כלל בנגינה תזמורתית. התבלטות התפקיד והפרדתו מן התזמורת הן שהופכות אותו לסולו. בדומה לקונצ'רטו, כל יצירה עשויה להכיל פסוקים מוזיקליים בהן מתבלט אחד מן הכלים, הנקראים לעיתים קרובות סולו. הכלים בתזמורת מחולקים לסקציות, שהנגנים בהן מנגנים יחד בדרך כלל. כשמתבקש רק אחד מהנגנים מן הסקציה לבצע פסוק מוזיקלי בנפרד מן הסקציה, כשזו לא מנגנת כלל או מנגנת תווים שונים ממנו, נאמר שכלי זה מנגן סולו. לכל סוגי הסולו המוזכרים לעיל מקבילה במוזיקה קולית: יצירות לקול בודד, לעיתים בליווי פסנתר, יצירות לזמר או זמרת ומקהלה, וכן פסוקים סולניים במוזיקה למקהלה. ערך מורחב – ג'אז נגינת סולו בליווי חטיבת קצב ולעיתים כלים נוספים, תופסת מקום נכבד בעולם הג'אז. הסולו, המאולתר בדרך כלל, מאפשר הבעה עצמית ומקובל להפגין בו סגנון אישי ויכולת טכנית גבוהה. נגינת סולו תופסת מקום גדול בהופעות והקלטות ג'אז, ולעיתים תופסת את רוב זמן הביצוע. בהופעות ג'אז מקובל להביע הערכה לסולן במחיאות כפיים בסוף קטע הסולו שלו. הביטוי סולי משמש בתזמורות ביג בנד באופן דומה לשימושו הקלאסי - קטע סולני באופיו הכתוב מראש למספר כלים מתוך התזמורת, לרוב מאותה משפחה, כמו סקסופונים או חצוצרה וטרומבונים. ערך מורחב – סולו גיטרה ברוק ובמטאל יש מקום נכבד ביותר לקטעי סולו, במיוחד של גיטרה חשמלית, אך גם של קלידים או פסנתר, גיטרה בס או תופים. הסולו מופיע לעיתים קרובות לקראת סוף השיר ומוביל לשיאו. לעיתים הסולו ארוך מאוד ומפתח את השיר לכיוונים חדשים, אך בדרך כלל בסופו הוא חוזר למבנה הקבוע. קטעי סולו במטאל מתאפיינים במהירות ונגינה טכנית (שרדינג), ולרוב הם מאולתרים. עם זאת, קיימים גם קטעי סולו מלודיים או איטיים. למרות הפופולריות של סולו גיטרה ניתן למצוא ברוק מקרים מפורסמים של נגינת סולו בכלים אחרים בהם סקסופון (למשל בביצועו של קלרנס קלמונס מן האי סטריט בנד, להקתו של ברוס ספרינגסטין), פסנתר (ג'רי לי לואיס; מייק גרסון, נגנו של דייוויד בואי), חליל (איאן אנדרסון, סולן להקת ג'תרו טאל), קלידים (קית' אמרסון, ריי מנזרק מלהקת הדלתות), גיטרה בס (למשל ג'ון אנטוויסל מלהקת The Who, ג'ון דיקון מQueen, אדם קלייטון מ-U2) או תופים (ג'ון בונהם מלד זפלין ואיאן פייס מדיפ פרפל למשל).
פיף ותלתול

פיף ותלתול (בצרפתית: Pif et Hercule, באנגלית: Spiff and Hercules) היא סדרת אנימציה צרפתית בת 65 פרקים (בגרסה הצרפתית המקורית היו 130 פרקים) שהופקה במקור לטלוויזיה ב-1989. הסדרה שודרה בערוץ הראשון בין השנים 1991–1992. סדרה זו מבוססת על רצועת קומיקס צרפתית בשם זה מאת ז'וזה אבררו קרנל. דמותו של פיף הופיעה לראשונה בעיתון המפלגה הקומוניסטית הצרפתית ל'הומניטה ב-22 במרץ 1948 על מנת להציג את חוסר-הצדק בתקופה זו: מחסור באוכל ובמגורים. דמותו של תלתול הצטרפה שנתיים לאחר מכן. בשלב מאוחר יותר פרסם קרנל מגזין משל עצמו, בשם "האביזרים של פיף" ("Pif Gadget"), והדמויות היגרו עמו לשם. הקומיקס והסדרה מתארים את סיפורם של פיף, כלב צהבהב-חום, ותלתול, חתול שחור-לבן, שניהם דמוי אדם. השניים, למרות היותם חברים טובים, אינם מפסיקים לריב, במערכת יחסים של אהבה/שנאה. את שיר הפתיחה בגרסה העברית ביצעו יוריק בן דוד, איריס שמי וספי אפרוני. "פיף ותלתול", במסד הנתונים הקולנועיים IMDb (באנגלית) "פיף ותלתול", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ערוץ דיסני (פירושונים)

האם התכוונתם ל... ערוץ דיסני – ערוץ טלוויזיה אמריקאי ערוץ דיסני (ישראל) – ערוץ טלוויזיה ישראלי ערוץ דיסני (ספרד) – ערוץ טלוויזיה ספרדי ערוץ דיסני (פורטוגל) – ערוץ טלוויזיה פורטוגזי ערוץ דיסני (צרפת) – ערוץ טלוויזיה צרפתי ערוץ דיסני (בולגריה) – ערוץ טלוויזיה בולגרי ערוץ דיסני (רוסיה) – ערוץ טלוויזיה רוסי בבעלות UTH רוסיה דיסני ג'וניור – ערוץ טלוויזיה אמריקאי הפונה לילדים קטנים